་དག་ཐམས་ཅད་ལ་སོ་སོར་ནོངས་པ་བཟོད་པར་གསོལ་ལ།སྐུ་གཟུགས་ལ་བརྟན་བཞུགས་བྱ་བའི།།
ཡ་ཧི་གཙྪས་གཤེགས་སུ་གསོལ།།དེ་ནས་ནང་དུ་འོངས་ནས་རྐང་པ་གཡོན་བརྐྱང་དང་།ལག་པསྐམ་པའི་ཕྱག་རྒྱས།ཨོཾ་བཛྲ་ཀཱི་ལ་ཡ་ཨུད་ཏི་ལ་ཡ་སརྦ་ཀཱི་ལ་ཡ།བཛྲ་དྷ་ར་ཨཱ་ཛྙཱ་ཡ་དྷཱི་ཧཱུཾ་ཧཱུཾ་ཧཱུཾ་ཕཊ་ཧོཿཞེས་ཀྱཻ་བཞི་པའི་སྔགས་བཟླ་ཞིང་།
ཁྲོ་བཅུའི་མཚམས་ཕུར་རྣམས་མས་རིམ་ནས་བཏོན་ལ།ཨོཾ་རུ་རུ་སྥུ་རུ་ཛྭ་ལ་ཏིཥྛ་སིདྡྷི་ལོ་ཙ་ན་སརྦ་ཨརྠ་སཱ་དྷ་ནི་སྭཱ་ཧཱ།ཞེས་སངས་རྒྱས་སྤྱན་མའི་སྔགས་ལན་བརྒྱ་རྩ་བརྒྱད་བཟླས་པའི་འོ་མས་ཕུར་རྩེ་བཀྲུ་ཞིང་ཕུར་ཁུང་ལའང་གཏོར་བས།

བགེགས་རྣམས་ཀྱི་རྨ་དང་ཟུག་རྔུ་རྣམས་གསོས་ཤིང་སྒྲིབ་པ་དག་སྟེ་བདེ་སྟོང་གི་ངོ་བོར་སངས་རྒྱས་པར་མོས།སྔར་ཕུར་བུ་བསམ་གཏན་གྱིས་བཏབ་པ་ཡིན་ན།འདི་དག་ཀྱང་བསམ་གཏན་གྱིས་བྱའོ།།དེ་ནས་ཆོས་ཐམས་ཅད་སྟོང་པ་ཉིད་དུ་
མོས་ཏེ་རོལ་མོའི་སྒྲ་དང་བཅས་པས།ཨ་ཀཱ་རོའི་སྔགས་པ་ཟླ་ཞིང་རྡོ་རྗེ་དང་བཅས་པའི་ལག་གིས་ལྷ་མཚན་རྣམས་བསྡུས་ལ་ཅུང་ཟད་གཅིག་སྤྱི་བོར་བཀོད།དཀྱིལ་འཁོར་དབང་ལྡན་གྱི་རྩིག་པ་ནས་བརྩམས་ཏེ་ལྟེ་བའི་བར་བསུབ་ཅིང་།ལྷག
མ་རྣམས་ཕྱགས་ལ་ལས་བུམ་གྱི་ཆུས་ཐིག་རྗེས་མི་མངོན་པར་བྱ།རྡུལ་ཚོན་བུམ་པ་ལ་སོགས་པའི་སྣོད་བཟང་པོར་བྱུག་ལ།མཆོད་རྫས།དམན་མ་ལ་སོགས་པ་དང་ལྷན་ཅིག་ཏུ་བཀུར་སྟི་ཆེན་པོས་སྤྱན་དྲངས་ཏེ་ཆུ་འབབ་བམ་ཆུ་མིག།
སོགས་སྐམ་པར་མི་འགྱུར་བའི་ཆུ་འགྲམ་དུ་སྟེགས་ལ་བཀོད།དེའི་མདུན་དུ་པད་དཀར་འདབ་བརྒྱད་ལ་འབྲུའི་ཚོམ་བུ་དགུ་བཀོད་པའི་མཐར་ཉེར་སྐྱོད་དང་ཀླུ་སྨན་ཅན་གྱི་དཀར་གཏོར་བཤམས་པ་རྣམས་རྒྱལ་པོའི་སྐབས་ལྟར་བྱིན་གྱིས་
རླབས།རྟེན་གྱི་མཎྜལ་བསངས་མྱངས།སྟོང་པའི་ངང་ལས་ཝཾ་ལས་བྱུང་བའི་རྒྱ་མཚོ་རིན་པོ་ཆེ་དང་མེ་ཏོག་གིས་གང་བའི་དབུས་སུ་པདྨ་དཀར་པོ་འདབ་མ་བརྒྱད་པའི་ལྟེ་བར་ཧཱུཾ་ལས་རྡོ་རྗེ་ཧཱུཾ་གིས་མཚན་པ་ལས་རྡོ་རྗེ་སེམས་དཔའ་དཀར་པོ་
རྡོ་རྗེ་དང་དྲིལ་བུ་འཛིན་པ་རང་སྣང་གི་ཡུམ་དང་བཅས་པའོ།།སྙིང་ག་ནས་འོད་ཟེར་འཕྲོས་པས་ཀླུ་ཆེན་བརྒྱད་འཁོར་དང་བཅས་པ་སྐད་ཅིག་བཀུག་པ་འདབ་མ་བརྒྱད་ལ་འཁོད་པར་གྱུར་པ་ཐམས་ཅད་སྟོད་ལྷའི་ལུས་ཅན་ཐལ་མོ་སྦྱར་བ་སྦྲུལ་

མགོའི་གདངས་ཀ་དང་ལྡན་པ།སྨད་སྦྲུལ་མཇུག་ཏུ་འཁྱིལ་ཞིང་དར་དང་རིན་པོ་ཆེའི་རྒྱན་གྱིས་བརྒྱན་པ་འཁོར་ཚོགས་རྒྱ་མཚོས་བསྐོར་བར་གྱུར།ཨོཾ་བཛྲ་སཏྭ་ཨཥྚ་ནཱ་ག་ཨ་དྷི་བ་ཏི་ས་པ་རི་ཝཱ་ར་ཨརྒྷཾ་
ནས་ཤལྟ་པྲ་ཏཱིཙྪ་སྭཱ་ཧཱའི་བར་གྱིས་མཆོད།མི་རྟོག་རྡོ་རྗེ་ཐབས་ཀྱི་ཡེ་ཤེས་ནི།།ཞེས་སོགས་དང་།གདེངས་ཀ་ནོར་བུ་འབར་བའི་འོད་ཟེར་གྱིས།།ས་འོག་མུན་པའི་ཚོགས་རྣམས་རབ་འཇོམས་ཤིང་།།བསྟན་ལ་རབ་དགའ་མཐུ་སྟོབས།
བསམ་མི་ཁྱབ།།ཀླུ་རྒྱལ་འཁོར་དང་བཅས་ལ་ཕྱག་འཚལ་བསྟོད།།ཅེས་བསྟོད།ལག་གཡོན་གདེངས་ཀའི་ཚུལ་དང་གཡས་མཆོག་སྦྱིན་གྱི་ཕྱག་རྒྱ་བྱས་ལ།ཨོཾ་ཀླུ་རྒྱལ་མཐའ་ཡས་ནོར་རྒྱས་བུ།།འཇོག་པོ་དང་ནི་སྟོབས་ཀྱི་རྒྱུ།།པདྨ
པདྨ་ཆེན་པོ་དང་།།དུང་སྐྱོང་དང་ནི་རིགས་ལྡན་ནོ།།ལྷ་མོ་ལྷ་མོ་ཆེན་མོ་དང་།ཟླ་བའི་སྤྱི་གཙུག་སྤྱི་གཙུག་ཆེ།།དབྱུག་འཛིན་དབྱུག་འཛིན་ཆེན་པོ་དང་།།སོག་མ་མེད་དང་ཧུ་ལུཎྚ།།དགའ་བོ་དང་ནི་ཉེར་དགའ་བོ།།རྒྱ་མཚོ་རྒྱ་མཚོ་ཆེན་
པོ་དང་།།ཚ་བ་ཚ་བ་ཆེན་པོ་དང་།།དཔལ་གྱི་འོད་དང་འོད་པོ་ཆེ།།རིན་ཆེན་འོད་དང་གཟུགས་མཛེས་དང་།།གཟུགས་མཛེས་ཆེན་པོ་སྦྲུལ་བཟང་དང་།།ལྟོ་འཕྱེ་ཆེན་པོ་ཚི་ལི་དང་།།ཚི་ལི་ཆེན་པོ་རྣམས་དག་གོ།ཨོཾ་བྷཀྵ་བྷཀྵ་ཨཱ་གཙྪ་
མཧཱ་ན་ག་ཨ་དྷི་པ་ཏི་སརྦ་བྷུརྞྞ་ཝ་ཕྱི་ཕྲུཾ་སྭཱ་ཧཱ།ཞེས་ལན་གསུམ་གྱིས་གཏོར་མ་ཕུལ་ལ།མཆོད་སྦྱིན་གཏོར་མ་འདི་བཞེས་ལ་སོགས་དང་།གོང་བཞིན་མཆོད་ཅིང་བསྟོད་ལ།།ཀླུའི་རྒྱལ་པོ་འཁོར་དང་བཅས་པ་རྣམས་ཀྱིས།དེང་འདིར་

དེ་བཞིན་གཤེགས་པ་རྣམས་ཀྱིས་བྱིན་གྱིས་བརླབས་པས་རྡུལ་ཚོན་རིན་པོ་ཆེའི་རང་བཞིན་འདི་རྣམས་བདག་གིར་མཛད་ནས་མཆོད་པ་དང་།འཇིག་རྟེན་གྱི་ཁམས་སྤྱི་དང་ཁྱད་པར་ས་ཕྱོགས་འདི་དག་ཏུ་བདེ་ལེགས་ཀྱི་དཔལ་ཕུན་སུམ་ཚོགས་པ།
འའཕེལ་ཞིང་རྒྱས་པར་མཛད་དུ་གསོལ།ཞེས་འཕྲིན་ལས་གསོལ་ནས།ཡིག་བརྒྱ་བརྗོད་ཅིང་བཟོད་གསོལ་བྱས་ལ།གཙྪ་གཙྪ་སྭ་བྷཱ་ཝ་ནཱཾ།ཨོཾ་ཨཱཿཧཱུཾ་མུཾཿཞེས་རོལ་མོའི་སྒྲ་དང་བཅས་པས་ཀླུ་རྣམས་གཤེགས་ཤིང་།ཛཿཧཱུཾ་བཾ་ཧོཿས་
རྡོར་སེམས་རང་ལ་བསྟིམ་ཏེ།མཆོད་གཏོར་རྡུལ་ཚོན་རྣམས་ཆུར་གཤེགས་ཤིང་ཤིས་པར་བརྗོད།སླར་སྣོད་དེ་ཉིད་ཆུས་བཀང་ནས་ནང་དུ་འོངས་ཏེ།སྤྱན་མའི་སྔགས་བཟླ་བཞིན་པས་ཞི་བ་དང་ཤིས་པའི་དོན་དུ་དཀྱིལ་འཁོར་གྱི་
ཁང་པ་ལ་སོགས་པར་བསང་གཏོར་བྱའོ།།ལྔ་པ་ནི།མཆེད་ནང་བཤགས་དང་ཡོན་སྟོབ་པ་སོགས་ཀྱང་བྱས་ལ།མར་མེའི་སྨོན་ལམ་བྱ་སྟེ།དེ་ཡང་དཔོན་སློབ་ཐམས་ཅད་ལག་བསྣོལ་བས་སྲིན་ལག་སྦྲེལ་ཏེ།གཡོན་པས་མར་མེ་དང
གཡས་པས་སྤོས་རེང་བཟུང་ལ།ཨོཾ་དུར་ཁྲོད་གསང་བ་མཆོག་གི་དཀྱིལ་འཁོར་དུ།།སྙིང་པོ་བྱང་ཆུབ་ལམ་ལ་ཞུགས་པ་ཡིས།།འཁོར་བའི་གཡང་ས་ཆེན་པོར་མི་ལྟུང་ཞིང་།།ཆགས་སྡང་གཅོང་རོང་གནས་སུ་མི་སྐྱེ་དང་།།ལོག་ལྟ་དམྱལ
བའི་ཟངས་ཁར་རྦབ་མི་འགྲིབ།།འཁོན་འཛིན་གཅན་གཟན་གདུག་པའི་སྐད་མི་ཐོས།།ཉོན་མོངས་མཚོན་རྩེ་གདུག་པའི་ཟེར་མི་འཕོག།དགེ་བའི་བཤེས་གཉེན་བཀའ་དྲིན་ཆེ་བ་དང་།།སྲོག་གིས་སྦྲེལ་བའི་མཆེད་དང་ལྕམ་དྲལ་དང་།།

གསུམ་པའི་དབང་གིས་སྦྲེལ་བའི་རིག་མ་གསུམ།།སྐྱེ་བ་འདི་དང་ཚེ་རབས་ཐམས་ཅད་དུ།།མི་འབྲལ་རྩེ་གཅིག་རྟོགས་པའི་ཏིང་འཛིན་གྱིས།།ས་བཅུ་ཁྱད་པར་རིམ་གྱིས་འགྲོད་པར་ཤོག།ནམ་ཞིག་ཚེ་འཇོས།།
ལུལུས་བརྗེའི་དུས་བྱུང་ནས།།འཁོར་བའི་གཡང་སར་ལན་གཅིག་ལྟུང་སྲིད་ཀྱང་།།སྣང་བའི་གོ་འབྱེད་ཞུན་མར་མདངས་གསལ་འདིས།།རིག་འཛིན་སྒྲུབ་པ་པོ་ཡི་ཤུལ་མཚོན་ཅིང་།།ཀུན་ཏུ་འོད་ཀྱི་ས་ལ་རྒྱུད་སྦྱངས་ནས།།པདྨ་ཆེན་པོའི་ས་ལ་
ལྷུན་གྱིས་གྲུབ།།འཁོར་ལོའི་ཚོགས་ཆེན་ས་ལ་གཤེགས་པའི་ཚེ།།སྔོན་གྱི་རྒྱལ་བ་རྣམས་ཀྱིས་མདུན་བསྐུས་ཤིག།ཡི་དམ་ལྷ་ཡིས་རྒྱབ་ནས་སྒྲོག་བརྟུན་ཅིག།བྱང་ཆུབ་སེམས་དཔའ་རྣམས་ཀྱིས་མཐའ་སྦྱོར་ཅིག།མཆོད་པའི་ལྷ་མོ་རྣམས་ཀྱིས
སྡེ་དྲོངས་ཤིག།མཚོགས་དབང་མོ་རྣམས་ཀྱིས་རྗེས་སྐྱོངས་ཤིག།ཀྱང་ལོ་ཅན་གྱི་ས་ལ་ཕྱིན་པའི་ཚེ།།མི་ལྡོག་པ་ཡིས་སལ་གནས་ནས་ཀྱང་།།རྡོ་རྗེ་ཁྲོ་རྒྱལ་ཁྱོད་ཀྱི་ཞལ་མཐོང་ནས།།རིག་འཛིན་རྣམས་དང་དབྱེར་མེད་གྱུར་ནས་ཀྱང་།།བླ་མེད
སྐུ་གསུང་ཐུགས་སུ་འགྲུབ་པར་ཤོག།ཅེས་སྨོན་ལམ་གདབ་ཅིང་།ལས་བྱང་གི་སྨོན་ལམ་དང་ཤིས་བརྗོད་ཀྱང་དཀྱུས་བཞིན་བྱས་ཏེ་མེ་ཏོག་གི་ཆར་དབབ་ལ་ཕུན་སུམ་ཚོགས་པའི་དགའ་སྟོན་གྱིས་མཐའ་རྒྱས་པར་བྱའོ།།དེ་ནས་གནས་བསྲུང་བ
ནི།སྒྲུབ་པ་པོ་རྣམས་ཞག་གཅིག་ཕྱི་རོལ་ཏུ་མི་འགྲོ།དེ་ནས་ཀྱང་ཞག་གསུམ་ཙམ་གྱི་བར་དུ་ཐ།རིང་དུ་མི་འགྲོ་ཞིང་།སྣོད་མིན་དང་མཛེ་སྤང་སོགས་ནང་དུ་མི་གཏོང་ཞིང་མི་འཕྲད།ཐ་མ་མིན་པ་གཞན་ལ་ཕྱག་མི་འཚལ།ལས་གཞུང

ཚར་ར་རེ་བསྲངས་ཏེ་གཏོར་མ་བཏང་ཞིང་སྐངས་བཤགས་ཀྱི་ཆོ་གའང་འགྲུབ་ན་ལེགས།དེ་ལྟ་བུའི་གསང་སྔགས་ཟབ་མོའི་ལས་ཀྱི་རྗེས་སྣོད་མིན་རྣམས་ལ་མི་མངོན་པར་བྱས་ཏེ་མཚམས་རིམ་གྱིས་དགྲོལ་ལ།དུས་རྟག་ཏུ་འགྲོ་འཆག་ཉལ་འདུག
སོགས་སྤྱོད་ལམ་ཐམས་ཅད་ལྟ་སྔགས་ཡེ་ཤེས་ཀྱི་རྣལ་འབྱོར་ལས་མི་འབྲལ་བར་བྱ་ཞིང་།དངོས་གྲུབ་ཀྱི་རྩ་བ་བླ་མ་དམ་པ་ལ་སངས་རྒྱས་ཀུན་འདུས་ཀྱི་འདུ་ཤེས་བཞག་ནས་བཀའ་བཞིན་སྒྲུབ་པའི་མཆོད་པས་མཉེས་པར་བྱ་བ་ལ་འབད་པར་བྱའོ།།
དེ་དག་ལ་ཀུན་འདུས་རྩ་རྒྱུད་ལས།རྡོ་རྗེ་ཚོགས་ཏེ་བསྙེན་པ་དང་།།ཉེ་བ་དང་ནི་སྒྲུབ་པ་དང་།།སྒྲུབ་པ་ཆེན་པོར་སྦྱར་བར་བྱ།།ཞེས་གསུངས་པ་ལྟར་བྱ་བའི་རིམ་པ་ལ་ལྟོམ་པའི་བསྙེན་སྒྲུབ་ཡན་ལག་བཞིའི་རྣམ་བཞག་ཀྱང་མཛད་དེ།ཡང་
སྒྲུབ་པའི་མདོའི་སྒྲུབ་བྱང་ལས།ཧེ་རུ་ཀ་ཡི་སྒྲུབ་ཐབས་ལ།།བསྙེན་བསྒྲུབ་རྣམ་བཞི་གསུངས་པ་ལས།།རིམ་པ་བཤོམ་གྱི་འབྲེལ་བའི་ཕྱིར།།བསྙེན་པ་ཞེས་སུ་བརྗོད་པ་ཡིན།།ཞེས་སོགས་ཀྱི་དོན་ལྟར་བཤོམ་དང་འབྲེལ་བསྔོན་འགྲོའི་རིམ་པ
རྣམས་བསྙེན་པ།དཀྱིལ་འཁོར་བྲི་བ་ནས་ཐུན་དང་པོའི་ལས་གཞུང་གི་སྔོན་འགྲོ་རྫོགས་ཀྱི་བར་ཉེ་བསྙེན།སྒྲུབ་གཞུང་བསྲངས་ཏེ་དུས་ཅི་རིགས་པའི་བར་དུ་སྒྲུབ་པར་བྱེད་པ་སྒྲུབ་པ།དངོས་གྲུབ་བླང་བ་མན་ཆད་སྒྲུབ་པ་ཆེན་པོའི་ཡན་ལག
ཏུ་བྱེད་ད་དགོས་པར་སྣང་ངོ་།།དེ་ལྟར་ན་སྒྱུ་འཕྲུལ་དྲ་བའི་རྒྱུད་ལས།འགྲོ་བ་ཀུན་ལ་རབ་གནས་པའི།།དཀྱིལ་འཁོར་བསམ་ཡས་ལྷུན་གྲུབ་ནི།།རྟེན་དང་བརྟེན་པར་བཅས་པ་ཡིས།།དཀྱིལ་འཁོར་མ་ལུས་རྫོགས་པར་ལྡན།།ཞེས་གསུངས་པ་

ལྟར་སྒྲུབ་གཞི་འམ་སྦྱང་གཞི་སེམས་ཅན་ཀུན་གྱི་སེམས་ཉིད་རང་བཞིན་ཡེ་ཤེས་ཀྱི་དཀྱིལ་འཁོར་རྡོ་རྗེ་གསུམ་གྱི་བདག་ཉིད་དུ་གནས་པ་དེ་ཉིད་ལམ་རྐྱེན་དང་འཕྲད་ན་འབྲས་བུའི་ཡོན་ཏན་རྣམས་འབྱུང་རུང་དུ་
ངེས་པས་སྤྲོ་བ་བསྐྱེད་ཅིང་།ཐོབ་བྱ་མཆོག་ཐུན་གྱི་དངོས་གྲུབ་དེ་ཉིད་དམིགས་ཡུལ་དུ་བྱས་ནས་སྒྲུབ་བྱེད་སྨིན་གྲོལ་གྱི་ལམ་ཟབ་མོ་འདི་དག་ལ་འབད་དེ་གཞིའི་སྟེང་གི་དྲི་མ་རྣམས་དག་པར་བྱས་པ་ལ་བརྟེན་ནས།སྦྱངས་འབྲས་དངོས་གྲུབ་
དོན་གཉིས་ཕུན་སུམ་ཚོགས་པ་ལྷུན་གྱིས་འགྲུབ་པར་འགྱུར་བ་ཡིན་ནོ།།སྨྲས་པ།གང་ཞིག་གུས་པས་སྐྱབས་སུ་ཉེར་བརྟེན་ན།།ཕྱི་ནང་བདུད་སྡེའི་འཇིགས་ལས་སྒྲོལ་མཛད་ཅིང་།།མཆོག་ཐུན་དངོས་གྲུབ་འདོད་དགུའི་དཔལ་སྩོལ་བའི།།ལྷ
མཆོག་པདྨ་དབང་ཆེན་བྱིན་རླབས་གཏེར།།དེ་ཡིས་བསྙེན་བསྒྲུབ་རྣམ་བཞིའི་འཕྲིན་ལས་ཀྱིས།།དོན་གཉིས་ཕུན་ཚོགས་བདེ་བླག་བསྒྲུབ་པའི་ཐབས།།ལྷ་དང་མཁའ་འགྲོའི་ཞལ་རླངས་ཐུལ་ལེ་བའི།།ལམ་བཟང་འདི་ཀཽ་ངོ་མཚར་རྨད་ཀྱི་ཆོས།།
ཟབ་མོའི་རྒྱུད་དོན་འཁྲུལ་མེད་ལོ་པ་ཎ་གཞུང་།།རིག་འཛིན་མཁས་གྲུབ་རིམ་བྱོན་བཞེད་པའི་སྲོལ།།འདྲེན་མཆོག་ཡོངས་འཛིན་དམ་པའི་ཞལ་ལུང་ལ།།བརྟེན་ནས་དབང་ཆེན་སྒྲུབ་ཁོགས་གསལ་བར་བཤད།།འོན་ཀྱང་རྒྱལ་དགོངས་མཁའ་ལྟར
དཔག་དཀའ་ཞིང་།།གསང་སྔགས་གཞུང་ལུགས་རྒྱ་མཚོའི་གཏིང་བས་ཟབ།།བདག་བློ་སྲིན་བུའི་འགྲོས་བཞིན་རླབས་ཆུང་བས།།ནོར་འཁྲུལ་གང་མཆིས་བླ་མ་ལྷལ་བཤགས།།དགེ་འདིས་བདག་དང་མཁརའ་མཉམ་འགྲོ་བ་ཀུན།།བླ་མ་ལྷ་

ཡིས་དགྱེས་བཞིན་རྗེས་བཟུང་ཞིང་།།སྨིན་གྲོལ་ལམ་བཟང་བགེགས་མེད་མཐར་ཕྱིན་ནས།།ཀུན་ཀྱང་འཆི་མེད་རྡོ་རྗེའི་གནས་ཐོབ་ཤོག།ཡུལ་ཕྱོགས་ཀུན་ཏུ་ནད་མུག་འཁྲུག་རྩོད་དང་།།ལོག་སྨོན་འབྱུང་པོའི་འཚེ་བ་མི་འབྱུང་ཞིང་།།འགྲོ་ཀུན་ཆོ
བྱོར་བདེ་དགའ་འཚོ་བ་དང་།།རྒྱལ་བསྟན་དར་ཞིང་དེ་འཛིན་ཞབས་བརྟན་ཤོག།བླ་མ་ཡི་དམ་ཐུགས་རྗེ་བྱིན་རླབས་དང་།།མཐུ་ལྡན་དམ་ཅན་སྲུང་མའི་འཕྲིན་ལས་ཀྱིས།།ཆོས་ལྡན་རེ་སྨོན་ཡིད་བཞིན་འགྲུབ་པ་དང་།།བཀྲ་ཤིས་དགེ་ལེགས་ཆེ
པོས་ཁྱབ་གྱུར་ཅིག།ཅེས་ལྷག་པའི་ལྷ་མཆོག་བཅོམ་ལྡན་འདས་དཔལ་པདྨ་དབང་ཆེན་རྟ་མགྲིན་ཡང་གསང་ཁྲོས་པའི་སྒྲུབ་ཆེན་གྱི་ཁོག་དབྱབས་དངོས་གྲུབ་རྒྱ་མཚོའི་དགའ་སྟོན་ཞེས་བྱ་བ་འདི་ནི།སྔོན་ཆད་དཔལ་ལྡན་འདར་འཕྱར་གྱི་བརྒྱད་འཛིན་ཀུན་མཁྱེན་མུས་སྲེད་པ་ལབ་སྲས་ལ་སོགས་པའི་དུ
ནས་རེ་ཞིག་གི་བར་དུ་ཡི་དམ་འདིའི་སྒྲུབ་ཆེན་གྱི་ཕྱག་སྲོལ་དར་སོ་ཆེ་བར་བྱུང་ན་ཡང་།དུས་ཀྱི་དབང་ལས་རིམ་གྱི་ལག་ལེན་གྱི་རྒྱུན་ཉག་ཕྲ་བར་སོང་གཤིས།དེང་དུས་ཕྱོགས་འདིར་ཡང་གསང་བསྙེན་བསྒྲུབ་ཏུ་གྲགས་པའི་ཚོགས་སྒྲུབ་ཞག་སྦྲེལ་མང་པོར་བྱེད་མཁན་མང་བར་འདུག་པ་ཕམ་བློ་
སྒྲུབ་རྟེན་དང་དཀྱིལ་འཁོར་སོགས་དགོས་མི་དགོས་ཀྱི་རྟོག་དཔྱོད་དང་བདག་མདུན་ལ་བརྟེན་ནས་སྒྲུབ་པ་སོགས་ཀྱི་རྣམ་དབྱེ་ཅི་ཡང་མེད་པར་ལས་གཞུང་གྱེར་ཏེ་སྔགས་བགྲང་བ་ཙམ་ལ་སྙིང་པོར་འཛིན་པ་ལས་སྒྲུབ་པའི་སྦྱོར་དངོས་མཇུག་གསུམ་གྱི་རྣམ་པ་དོད་པ་ཆེར་མི་སྣང་ཞིང་།སྒྲུབ་ཆོ་ག་ཚད་
དོན་དུ་གཉེར་བ་འགའ་མཆིས་ནའང་།རྩ་བའི་སྒྲུབ་གཞུང་བསྡུས་ལ་བརླིང་ཞིང་།ཡིག་རྙིང་རྣམས་འཐོར་ཐབས་སུ་གནས་པས་མཐོང་བརྒྱུད་ཀྱི་ཕྱག་བཞེས་ལ་ལྟོས་དགོས་པ་དང་།ལུགས་འདིའི་ཆོ་གའི་འགྲོས་ལ་ཆ་རྒྱུས་ཞན་པ་སོགས་ཀྱིས་ལག་ལེན་གྱི་རྔོ་མ་ཐོབ།བརྗེན།ངལ་མས

༅གྱི་ཆོ་གའི་འདྲ་འབག་ཙམ་ཡང་ནུབ་ཏུ་ཉེ་བའི་སྐབས་འདིར།ཡི་གེ་འདི་ལྟ་བུ་ཞིག་བྱུང་ན་སྙིགས་དུས་ཀྱི་བསྟན་པ་སྤྱི་སྐོས་ལ་ཕན་པའི་ཆ་རྐྱེན་དུ་འགྱུར་བའང་སྲིད་སྙམ་ནས་བླ་མ་ལྷ་ལ་གསོལ་བ་བཏབ་སྟེ་གནང་བ་ཞུས་པར་བྱས་ནས།སློབ་དཔོན་པདྨས་མཛོད་པའི་གཞུང་བླ་ན་
མེད་པ་སྒྲུབ་པའི་བྱང་བུ་ཉིད་གཞིར་བཟུང་།ལོ་ཆེན་པོ་རོ་ཙ་ནའི་བསྙེན་གྲུབ་སྐོར་གྱི་ཞལ་ཁྲིགས་རྣམས་དང་།ཀུན་མཁྱེན་དཔལ་ལྡན་སེ་ནེས་མཛོད་པའི་དབང་ཆེན་སྒྲུབ་པའི་ཐོ་ཡིག།སྔོན་འགྲོའི་སྐོར་གྱི་ཡིག་རྙིང་ཁ་འཐོར་བ་དང་བཅས་པ་རྣམས་གུང་བསྒྲིགས།ཁ་འགེངས་དགོས་རྣམས་བཀའ་གཏེར་ཅི་རིགས་པའི་རྩོད་བྲལ་གྱི
གཞུང་ནང་མཐུན་ཁོན་དག་ལས་གང་བོས་སུ་བླངས།བླ་མ་བརྒྱུད་པའི་ཕྱག་བཞེས་ཞལ་གདམས་སོགས་ཀྱིས་ཀྱང་ལེགས་པར་བརྒྱན་ནས་ཤིན་ཏུ་གསལ་ཞིང་ལག་ཏུ་བླང་བདེ་བར།དཔལ་ལྡན་ཐ་མ་དམ་པ་རྣམས་ཀྱི་བཀའ་དྲིན་ཁོ་ནས་འཚོ་ཞིང་།ཡི་དམ་གྱི་ལྷ་འདི་ཉིད་ལ་སྙིང་ནས་སྐྱབས་སུ་འཛིན་པའི་རྨོངས་བཙུན།
དམཆོག་རྡོ་རྗེ་གྲགས་པ་ཟང་གིས།དཔ་ལ་རྟ་ནྡན་གྱི་གནས་སུས་གཟླ་འརི་ཡར་ཚེས་བཟང་པོ་ལ་ལེནས་པར་སྦྱར་བའི་ཡི་གེ་བ་ནི།སྡོམ་བརྩོན་དགེ་སློང་ཐོབ་རང་ནམ་མའ་འརྡོ་རྔོའོ།།འདིས་ཀྱང་འང་མ་མགོན་རྒྱལ་བའི་མདོ་སྔགས་བཤད་ཆུབ་ཀྱི་བསྟན་པ་དྲི་མ་མེད་པ་འདི་ཉིད་ནམ་ཡང་མི་ནུ་ཅིང་།ཕྱོགས་དུས་གནས་སྐངས
ཐམས་ཅད་དུ་དང་ཞིང་རྒྱས་ལ་ཡུན་རིང་དུ་གནས་པར་བྱེད་ནུས་པར་གྱུར་ཅིག།